पाकिस्तान का संदिग्ध जासूस गिरफ्तार: सेना में करता था पोर्टर का काम, 'लोकेशन, हथियार और तोपों की देता था जानकारी'  
एक महीने से रखी जा रही थी नजर
छह जनवरी को किया गया गिरफ्तार 
पहले दुबई में करता था काम
राज्य पुलिस प्रमुख ने कहा कि सेना के जवानों ने उसे छह जनवरी को गिरफ्तार किया और एक दिन बाद उसे अरुणाचल प्रदेश पुलिस के हवाले कर दिया. उन्होंने बताया, ‘राय नेपाली समुदाय से है. किबिथु आने से पहले वह 2016 से 2018 तक दुबई में एक बर्गर की दुकान पर काम कर चुका है.' सिंह ने बताया कि इस मामले में विस्तृत जानकारी उससे पूछताछ के बाद ही मिल सकेगी. सेना के सूत्रों ने बताया कि राय के संदिग्ध व्यवहार के कारण पिछले एक महीने से उस पर नजर रखी जा रही थी.
साथ ही सैन्य अधिकारी ने बताया कि राय के पास से एक स्मार्ट फोन बरामद किया गया है. राय की गिरफ्तारी शासकीय गुप्त बात अधिनियम के प्रावधानों के तहत की गई है. उसके खिलाफ भारतीय दंड संहिता एवं सूचना प्रौद्योगिकी अधिनियम की धाराएं भी लगाई गई हैं.